**Általános Információk**

Az ösztöndíj a hallgató szociális helyzete alapján egy képzési időszakra biztosított, egyszer folyósított juttatás.

Szociális juttatásra jogosult **az a nappali tagozatos hallgató, aki:**
- teljes idejű szakképzésben,
- alap- és mesterképzésben,
- egységes, osztatlan képzésben,

**költségtérítéses vagy önköltséges képzési formában vesz részt.**

A hallgató **a pályázati űrlapját a** [www.jak.ppke.hu/hallgatoinknak/formanyomtatvany](http://www.jak.ppke.hu/hallgatoinknak/formanyomtatvany) oldalról töltheti le, majd ennek kinyomtatott, keltezett és aláírt formáját minden esetben csak

**- jogviszonyigazolással**

**- egy önkormányzati igazolással az egy háztartásban élőkről**

**dokumentumokkal együtt adhatja le a Kari Iktatóban**

(1088 Budapest, Szentkirályi utca 28. Porta mellett)

A PÁLYÁZATI ŰRLAPON FELTÜNTETETT MINDEN TÉNYT ÉS ADATOT

HITELES DOKUMENTUMMAL IGAZOLNI KELL.

**Beadási határidő: 2019. november 4 - 10., Péntek 14:00 óra**

HIÁNYPÓTLÁSRA NINCS LEHETŐSÉG!

**Elfogadott dokumentumok**

**Lakáskörülmények:**

**1.** Szülőkkel: kötelezően csatolt önkormányzati igazolás

**2**. Saját lakás: tulajdoni lap másolata vagy a nem hiteles felirattal ellátott e-hiteles másolat is elfogadható, mely a Földhivatal online rendszerén keresztül vagy a Kormányablakok egyikében igényelhető.

**3**. Szívességi lakáshasználat: nyomtatott, tanukkal (2 fő) ellátott haszonkölcsön szerződés, mely kizárólag meghatározott idejű lehet. A határozott időtartamon belül kell történnie a pályázat leadásának.

**4.** Diákotthon: diákotthonnak számít a nem bérelt kollégiumi férőhely. Igazolása: adott félévre vonatkozó kollégiumi szerződés/igazolás.

**5.** Kollégium: adott félévre vonatkozó kollégiumi szerződés/igazolás.

**6.** Albérlet: nyomtatott, tanukkal (2 fő) ellátott albérleti szerződés. Az egyenes ági rokonnal kötött szerződést jóhiszemű jogügyletként nem áll módunkban figyelembe venni. ( Tehát egyenes ági rokon nem adhat albérleti szerződést.).

**Jövedelemigazolások:**

**1.** Havonta rendszeresen mérhető jövedelem esetén: az utolsó három hónap nettó jövedelmének az átlagát kell feltüntetni.

**2.** Egyéni vállalkozó esetén: NAV-os igazolás az előző év jövedelméről.

**3**. GYES/GYED: folyósítási szelvény.

**4.** Munkanélküli esetén: 2 hónapnál nem régebbi jelenleg is aktív munkanélküli/álláskereső/pályakezdő státuszról valamint munkanélküli segélyről/álláskeresői járadékról szóló igazolás.
Nem áll módunkban elfogadni „NYILVÁNTARTÁSUNKBAN ÁLLÁSKERESŐKÉNT NEM SZEREPEL" jellegű hatósági igazolásokat.

**5.** Öregségi nyugdíj esetén: a pályázat leadásának évére esedékes igazolás, melyet a nyugdíjfolyósító állít ki vagy az utolsó három hónap nyugdíj szelvénye.

**6.** Rokkantsági nyugdíj: a pályázat leadásának évére esedékes igazolás, melyet a nyugdíjfolyósító állít ki vagy az utolsó három hónap nyugdíj szelvénye.

**7.** Árvasági ellátás: a pályázat leadásának évére esedékes igazolás, melyet a nyugdíjfolyósító állít ki vagy az utolsó három hónap nyugdíj szelvénye.

**8**. Özvegyi nyugdíj: a pályázat leadásának évére esedékes igazolás, melyet a nyugdíjfolyósító állít ki vagy az utolsó három hónap nyugdíj szelvénye.

**9.** Családfenntartó: családfenntartónak számít az, akinek legalább egy gyermeke van. Igazolása: gyermek születési anyakönyve.

**10.** Őstermelő: őstermelői igazolvány vagy 600.000 Ft felett NAV-os igazolás az előző év jövedelméről.

**11**. Családi pótlék: a családi pótlék nem számít bele az egy főre eső jövedelembe, ennek összegét az űrlapon nem kell feltüntetni.

**12.** Öneltartó: amennyiben a hatósági bizonyítványon több ember szerepel: Szülők és a pályázó közjegyző, vagy jegyző által hitelesített nyilatkozat, amely egy évnél nem régebbi. Emellett minden esetben szükséges az egy havi nettó bevételeket és kiadásokat mutató táblázatos összefoglalás feltöltése is.

**13.** Amennyiben az öneltartó pályázó havi jövedelme a beadott dokumentumok alapján nem éri el az öregségi nyugdíj mindenkori legkisebb havi összegének kétszeresét (2019-ben 57.000,- Ft), csatolni szükséges kimutatást a tartásra fordítható vagyonról (pl.: bankszámla kivonat stb.), ennek hiányában az illetékes szerv által készített környezettanulmányt.

**Hallgatóra vonatkozó körülmények/kategóriák:**

1. Nagycsaládos:

Nagycsaládos az a hallgató:

- akinek legalább két testvére, vagy három gyermeke van, vagy

- eltartóin/eltartóján kívül legalább két vele egy háztartásban élő személyre igaz, hogy havi jövedelme nem éri el a minimálbér összegét, vagy

- legalább két kiskorú gyermeknek a gyámja. (ennek igazolása: gyámügyi határozat).

2. Félárva:

Félárva az a 25 évnél fiatalabb hallgató, akinek egyik szülője elhunyt. Igazolása: halotti anyakönyvi kivonat.

3. Árva:

Árva az a hallgató, akinek mindkét szülője, vagy vele egy háztartásban élt nőtlen/hajadon/elvált szülője elhunyt. Igazolása: halotti anyakönyvi kivonat.

4. Hátrányos helyzetű:

Önkormányzati igazolás, amelyben szerepel, hogy a hallgató hátrányos helyzetű és a hátrányos helyzet megállapított időtartama beleesik a pályázat leadási idejébe.

5. Halmozottan hátrányos helyzetű:

Önkormányzati igazolás melyben szerepel, hogy a hallgató halmozottan hátrányos helyzetű és a hátrányos helyzet megállapított időtartama beleesik a pályázat leadási határidejébe.

6. Rendszeres gyermekvédelmi kedvezmény:

Ezt az igazolást azoknak a hallgatóknak kell csatolni, akik nem hátrányos/halmozottan hátrányos helyzetűek, de rendszeres gyermekvédelmi kedvezményben részesülnek. Igazolása: önkormányzati igazolás melyben szerepel, hogy a hallgató rendszeres gyermekvédelmi kedvezmény-re jogosult/-ben részesül és a kedvezmény folyósításának időtartama belesik a pályázat leadásának határidejébe.

7.Gyámsága nagykorúsága miatt megszűnt:

A gyámság megszüntetéséről szóló jegyzői igazolás vagy a gyámság/átmeneti nevelés megszüntetéséről szóló (gyámügyi) határozat.

8. Tartósnevelésbe vett:

Tartós nevelésbe vételről, vagy a tartós nevelésbe vétel megszüntetéséről szóló határozat vagy gyámügyi igazolás.

9. Tartósan beteg:

- BNO kóddal ellátott szakorvosi igazolás, vagy

- BNO kóddal ellátott kórházi zárójelentés, vagy
- BNO kóddal ellátott kontroll papír

- a felmerülő gyógyszerköltségek igazolására: fél évnél nem régebbi orvosi papír (egy hónapra vonatkozó gyógyszer költségről).

- speciális diéta esetén orvosi papír szükséges az előírt diétáról és számla az orvos által előírt élelmiszerek áráról (egy hónapra vonatkozóan).

10. Fogyatékossággal élő:

Fogyatékossága miatt állandó vagy fokozott felügyeletre, gondozásra szorul, illetve aki fogyatékossága miatt rendszeres személyi és/vagy technikai segítségnyújtásra és/vagy szolgáltatásra szorul, vagy munkaképességét legalább 67 %-ban elvesztette, és ez az állapot legalább egy éve tart, vagy előreláthatólag még legalább egy évig fennáll. Igazolása: BNO kóddal ellátott szakorvosi igazolás keretében a fogyatékosság típusa szerinti illetékes hivatal igazolása.

11. Élettárs/házastárs:

Házassági anyakönyvi kivonat

12. Saját gyermek:

Születési anyakönyvi kivonat vagy személyi igazolvány

13.Gyermekét egyedül neveli:

Büntetőjogi nyilatkozat mindkét féltől a különélésről. A hallgatóval nem egy háztartásban élő büntetőjogi nyilatkozat a gyermektartás megfizetéséről és összegéről, vagy meg nem fizetéséről.

Felhívjuk a tisztelt pályázó Hallgatók figyelmét, hogy a pályázati adatlap „2. Szociális szempontok" résznél azokat a személyeket és adataikat kell feltüntetni, akik az önkormányzati/ hatósági igazoláson szerepelnek, mint egy háztartásban élők.

Az egyéb körülményekre adható pontokat (maximum az elért pontszám 10%-a) a Diákjóléti Bizottság határozza meg a benyújtott pályázat alapján. Ilyen tényező lehet pl. magas hitelösszeg, amit a hallgató vagy a hallgatóval egy háztartásban élők valamelyike köteles fizetni, ez esetben pl. a hitelszerződés fénymásolatával tudja a hallgató igazolni a szóban forgó körülményt.

A nem magyar nyelvű dokumentumokról magyar nyelvű fordítást kérünk csatolni, melyet nem szükséges fordító irodával elvégeztetni, tekintettel anyagi vonzataira. A hallgató maga is lefordíthatja az adott dokumentumot, de a lap alján aláírásával hitelesítenie kell, hogy a fordítás megfelel az eredeti okirat tartalmának.

Amennyiben bármilyen kétség merül fel a benyújtott pályázat és a mellé csatolt dokumentumok bármelyikének valóságtartalmával, illetve a dokumentumok hitelességével kapcsolatban, a kari Diákjóléti Bizottság kérheti az eredeti példányok bemutatását, továbbá szükség esetén a pályázó személyes elbeszélgetésre is behívható. Ha a megalapozott gyanú a rosszhiszemű pályázatbenyújtást illetően ezek után is fennáll, akkor a Bizottság további intézkedések (pl. fegyelmi eljárás, feljelentés) megtétele érdekében tájékoztatja a kar dékánját, a pályázat pedig elutasításra kerülhet.

A pályázattal kapcsolatban bővebb információ Husek Nórától, a JÁK HÖK Elnökétől kérhető, a huseknora@gmail.com e-mail címen.